สรุปภาวะตลาดต่างประเทศ ประจำวันที่ 15 ก.ค. 2563
สรุปภาวะตลาดต่างประเทศ ประจำวันที่ 15 ก.ค. 2563
16 ก.ค. 2563

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (15 ก.ค.) ขานรับความคืบหน้าในการผลิตวัคซีนต้านไวรัสโควิด-19 รวมทั้งผลประกอบการที่แข็งแกร่งของโกลด์แมน แซคส์ นอกจากนี้ ตลาดยังได้แรงหนุนจากรายงานสรุปภาวะเศรษฐกิจของธนาคารกลางสหรัฐ (เฟด) หรือ Beige Book ซึ่งระบุว่า กิจกรรมทางเศรษฐกิจของสหรัฐเริ่มฟื้นตัวขึ้น หลังจากหลายรัฐในสหรัฐผ่อนคลายมาตรการล็อกดาวน์
ดัชนีเฉลี่ยอุตสาหกรรมดาวโจนส์ปิดที่ 26,870.10 จุด เพิ่มขึ้น 227.51 จุด หรือ +0.85% ขณะที่ดัชนี S&amp;P500 ปิดที่ 3,226.56 จุด เพิ่มขึ้น 29.04 จุด หรือ +0.91% ส่วนดัชนี Nasdaq ปิดที่ 10,550.49 จุด เพิ่มขึ้น 61.91 จุด หรือ +0.59%
 
ตลาดหุ้นยุโรปปิดบวกเมื่อคืนนี้ (15 ก.ค.) โดยได้แรงหนุนจากข่าวเกี่ยวกับความคืบหน้าในการพัฒนาวัคซีนต้านโรคโควิด-19 และนักลงทุนคาดการณ์ว่า ผู้นำสหภาพยุโรป (EU) จะอนุมัติจัดตั้งกองทุนฟื้นฟูเศรษฐกิจวงเงิน 7.5 แสนล้านยูโรในการประชุมสุดยอดปลายสัปดาห์นี้
ดัชนี Stoxx Europe 600 บวก 1.76% ปิดที่ 373.87 จุด
ดัชนี CAC-40 ตลาดหุ้นฝรั่งเศสปิดที่ 5,108.98 จุด เพิ่มขึ้น 101.53 จุด หรือ +2.03%, ดัชนี DAX ตลาดหุ้นเยอรมนีปิดที่ 12,930.98 จุด เพิ่มขึ้น 233.62 จุด หรือ +1.84% และดัชนี FTSE 100 ตลาดหุ้นลอนดอนปิดที่ 6,292.65 จุด เพิ่มขึ้น 112.90 จุด หรือ  +1.83%
 
ตลาดหุ้นลอนดอนปิดบวกเมื่อคืนนี้ (15 ก.ค.) โดยได้แรงหนุนจากข่าวความคืบหน้าในการพัฒนาวัคซีนต้านโรคโควิด-19 ซึ่งทำให้นักลงทุนมีความหวังว่า เศรษฐกิจจะสามารถฟื้นตัวได้อย่างรวดเร็วหลังได้รับผลกระทบอย่างหนักจากโรคระบาด
ดัชนี FTSE 100 ตลาดหุ้นลอนดอนปิดที่ 6,292.65 จุด เพิ่มขึ้น 112.90 จุด หรือ +1.83%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (15 ก.ค.) โดยได้แรงหนุนจากรายงานสต็อกน้ำมันดิบของสหรัฐที่ปรับตัวลดลงมากกว่าคาดในสัปดาห์ที่ผ่านมา อย่างไรก็ดี สัญญาน้ำมันดิบได้รับแรงกดดันในระหว่างวัน หลังจากที่ประชุมกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส มีมติผ่อนคลายข้อตกลงปรับลดกำลังการผลิตน้ำมัน โดยเห็นชอบให้ปรับลดการผลิตเพียง 7.7 ล้านบาร์เรล/วัน จากปัจจุบันที่ปรับลด 9.7 ล้านบาร์เรล/วัน
สัญญาน้ำมันดิบ WTI ส่งมอบเดือนส.ค. เพิ่มขึ้น 91 เซนต์ หรือ 2.3% ปิดที่ 41.20 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. เพิ่มขึ้น 89 เซนต์ หรือ 2.2% ปิดที่ 43.79 ดอลลาร์/บาร์เรล
 
สัญญาทองคำตลาดนิวยอร์กปิดบวกเมื่อคืนนี้ (15 ก.ค.) โดยได้แรงหนุนจากการอ่อนค่าของสกุลเงินดอลลาร์ อย่างไรก็ดี สัญญาทองคำปิดขยับขึ้นเพียงเล็กน้อยเท่านั้น เนื่องจากนักลงทุนลดความต้องการถือครองสินทรัพย์ปลอดภัย หลังจากตลาดหุ้นทั่วโลกทะยานขึ้นขานรับข่าวความคืบหน้าในการผลิตวัคซีนต้านไวรัสโควิด-19
สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 40 เซนต์ หรือ 0.02% ปิดที่ 1,813.80 ดอลลาร์/ออนซ์
สัญญาโลหะเงินส่งมอบเดือนก.ค. เพิ่มขึ้น 23.1 เซนต์ หรือ 1.18% ปิดที่ 19.761 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 6.4 ดอลลาร์ หรือ 0.76% ปิดที่ 843.2 ดอลลาร์/ออนซ์
สัญญาพัลลาเดียมส่งมอบเดือนก.ย. พุ่งขึ้น 24.40 ดอลลาร์ หรือ 1.2% ปิดที่ 2,010 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (15 ก.ค.) เนื่องจากนักลงทุนเทขายดอลลาร์ซึ่งเป็นสกุลเงินปลอดภัย หลังจากโมเดอร์นา (Moderna) ซึ่งเป็นบริษัทเทคโนโลยีชีวภาพของสหรัฐ เปิดเผยความคืบหน้าในการทดลองวัคซีนต้านไวรัสโควิด-19
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.18% สู่ระดับ 96.0879 เมื่อคืนนี้
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 106.95 เยน จากระดับ 107.20 เยน และอ่อนค่าเมื่อเทียบกับดอลลาร์แคนาดา ที่ระดับ 1.3508 ดอลลาร์แคนาดา จากระดับ 1.3621 ดอลลาร์ แต่เมื่อเทียบกับฟรังก์สวิส ดอลลาร์แข็งค่าขึ้นแตะที่ระดับ 0.9455 ฟรังก์ จากระดับ 0.9391 ฟรังก์
ยูโรแข็งค่าเมื่อเทียบดอลลาร์สหรัฐ ที่ระดับ 1.1405 ดอลลาร์ จากระดับ 1.1393 ดอลลาร์ ขณะที่เงินปอนด์แข็งค่าขึ้นแตะที่ระดับ 1.2580 ดอลลาร์ จากระดับ 1.2555 ดอลลาร์ ส่วนดอลลาร์ออสเตรเลียแข็งค่าขึ้นสู่ระดับ 0.6998 ดอลลาร์สหรัฐ จากระดับ 0.6968 ดอลลาร์สหรัฐ